
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2073571/17184/0025 (1) 

Παροχή της εγγύησης του Ελληνικού Δημοσίου στην 

ΟΚΕΌΙΤΑΝδΤΑΕΤ ΒΑΝΚνΕΚΕΙΝ για την κάλυψη δανείου 30 

εκατ. ϋΜ ή ισόποσου σε Α.δ. στην ΕΛΒΟ. 

Ο ΥΠΟΥΡΓΟΣ ΟΙΚΟΝΟΜΙΚΟΝ 

Έχοντας υπόψη: 

1. Τις διατάξεις των Α.Ν. 747/1945 και 9/1967 και του άρθρου 8 

του Ν. 1266/82. - 

2. Την από 12 Μαρτίου 1991 προσφορά της ΟΚΕϋΙΤΑΝδΤΑΕΤ - 
ΒΑΝΚνΕΚΕΙΝ σχετικά με δανειοδότηση της ΕΛΛΗΝΙΚΗΣ ΒΙΟΜΗ¬ 
ΧΑΝΙΑΣ ΟΧΗΜΑΤΩΝ (ΕΛΒΟ) ΑΒΕ με το ποσό 30 εκατ. ϋΜ ή ισό¬ 
ποσο σε Α.δ.. 

3. Το απόσπασμα πρακτικών της συνεδρίασης του Διοικητικού Συμ¬ 
βουλίου της ΕΛΒΟ ΑΒΕ της 26.3.1991, υπ’ αριθμ. 270 με το οποίο 
αποδέχεται την προσφορά της ΟΚΕϋΙΤΑΝδΤΑΕΤ - ΒΑΝΚνΕΚΕΙΝ 
για τη δανειοδότηση της με ποσό.30 εκατ. ϋΜ ή ισόποσο σε Α.δ.. 

4. Το έγγραφο του Υπουργείου Βιομηχανίας Ενέργειας και Τεχνολο¬ 
γίας με αριθμό 24243/Φ63/715/19.11.90. 

5. Το έγγραφο της ΕΛΒΟ ΑΒΕ αριθμ. 295/27.3.91 με το οποίο ζη¬ 
τάει την εγγύηση του Ελληνικού Δημοσίου για την κάλυψη του ανω¬ 
τέρω δανείου, αποφασίζουμε: 

Παρέχουμε την εγγύηση του Ελληνικού Δημοσίου στην 
ΟΚΕϋΙΤΑΝδΤΑΕΤ — ΒΑΝΚνΕΚΕΙΝ για την χορήγηση δανείου προς 
την ΕΛΛΗΝΙΚΗ ΒΙΟΜΗΧΑΝΙΑ ΟΧΗΜΑΤΩΝ (ΕΛΒΟ) ΑΒΕ ποσού 
Γερμανικών Μάρκων τριάντα εκατομμυρίων (30 εκατ. ϋΜ) ή ισόποσο 
σε Αδ για κεφάλαιο κίνησης. 

Το Ελληνικό Δημόσιο παραιτείται από την εφαρμογή και τις ενστά¬ 
σεις των άρθρων 855 και 867 Α.Κ. και διατηρεί τα δικαιώματα και τις 
ενστάσεις που απορρέουν από τα άρθρα 853, 858, 862 και 863 του 
Α.Κ. 

Η χορήγηση και η εξυπηρέτηση του δανείου θα γίνει σύμφωνα με 
τους όρους, που αναφέρονται στην από 12.3.1991 προσφορά της 
ΟΚΕϋΙΤΑΝδΤΑΕΤ - ΒΑΝΚνΕΚΕΙΝ. 

Με την απόφαση αυτή αναλαμβάνουμε την υποχρέωση, σε περί¬ 
πτωση καθυστέρησης εξόφλησης ληξιπρόθεσμης δόσης ή μέρους αυτής 
ενδιαμέσων τόκων ή τόκων υπερημερίας του δανείου αυτού, να καταβά¬ 
λουμε στο δανειστή τα ποσά που προέρχονται από την ανωτέρω αιτία. 

Η ΕΛΒΟ ΑΒΕ παρακαλείται να φροντίζει για την εμπρόθεσμη εξό¬ 
φληση του εν λόγω δανείου. 

Καθορίζουμε προμήθεια υπέρ του Δημοσίου 1 % για την παρεχόμενη 
εγγύησή του, την οποία θα αποδίδει στο Δημόσιο σύμφωνα με ,τα έγ¬ 
γραφά μας 98346/2944/8.8.79, 98348/2945/8.8.79 καί 
121545/1786/6.11.79. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Απριλίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αριθ. 1037907/2231/0009Α (2) 

Διενέργεια ελέγχου στην Κοινοπραξία «ΑΚΟΟ» - ΠΟΤΑΜΟΣ ΝΕ¬ 
ΣΤΟΣ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

α) Τις διατάξεις του άρθρου 50 παράγρ. 7 εδάφιο γ' του Ν.Δ. 3323/ 
1955, όπως ισχύουν, σύμφωνα με τις οποίες ο Υπουργός των Οικονομι¬ 
κών, με απόφασή του, μπορεί να αναθέτει τη διενέργεια ελέγχου σε 
προϊστάμενο άλλης Δημόσιας Οικονομικής Υπηρεσίας (Δ.Ο.Υ.) που δεν 
είναι καθ’ ύλη και τόπο αρμόδιος. > 

β) Το με αριθμ. 3839/91 έγγραφο της Δ.Ο.Υ. Δράμας (Αριθμ 
πρωτ. Υπ. Οικ. 1021910/28.2.91) με το οποίο ζητείται απόσπαση 
στη Δ.Ο.Υ. Δράμας έμπειρου ελεγκτή για έλεγχο της κοινοπρακτικής 
επιχείρησης «ΑΚ<Χ» - ΠΟΤΑΜΟΣ ΝΕΣΤΟΣ. 

γ) Τη δυσχέρεια ελέγχου των βιβλίων και στοιχείων της Κοινοπρα¬ 
ξίας στην Δ.Ο.Υ. Δράμας από έλλειψη ικανού και έμπειρου ελεγκτή και 
για το ότι τα βιβλία και στοιχεία της Κοινοπραξίας βρίσκονται στη 
Δ.Ε.Η. - Δ/νση Οικον. Λειτουργιών - Υποτομέας Ταμειακών Συναλλα¬ 
γών και Αξιογράφων - Αργυρουπόλεως 2β Καλλιθέα, αποφασί¬ 
ζουμε: 

Αναθέτουμε στον προϊστάμενο της Δ.Ο.Υ. ΦΑΕΕ Αθηνών την διενέρ¬ 
γεια ελέγχου στην Κοινοπραξία «ΑΡΚΧ» - ΠΟΤΑΜΟΣ ΝΕΣΤΟΣ. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 23 Απριλίου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 
-♦- 

Αριθ. Δ.417/44 (3) 

Εισαγωγή, με το καθεστώς προσωρινής εισαγώγής υλικών συσκευα- 
σίας, ετοίμων, για την συσκευασία παράγωγων ή εγχωρίων προϊό¬ 
ντων που εξάγονται. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 14 του ΚΑΝ. ΕΟΚ 3599/82 «Για το 
καθεστώς προσωρινής εισαγωγής». 

2. Τις διατάξεις του άρθου 21 του Ν. 1642/86 «Για την εφαρμογή 
του Φόρου Προστιθέμενης Αξίας και άλλες διατάξεις». 

3. Τις διατάξεις του ΚΕΦ. Β'και Γ'τουΝ. 1684/87 «Για την απαλ¬ 
λαγή από το ΦΠΑ των προσωρινά εισαγομένων αγαθών». 

4. Την αριθ. Υ. 1140/10.7.90 απόφαση «Ανάθεση αρμοδιοτήτων 
Υπουργού Οικονομικών στους Υφυπουργούς Οικονομικών», αποφασί¬ 
ζομε: 

ΚΕΦΑΛΑΙΟ ΠΡΩΤΟ: 

ΥΛΙΚΑ ΣΥΣΚΕΥΑΣΙΑΣ ΤΡΙΤΩΝ ΧΩΡΩΝ 

Άρθρο 1 

1. Έτοιμα υλικά συσκευασίας, τρίτων προς την ΕΟΚ χωρών, τα 
οποία εισάγονται προσωρινά για την συσκευασία και εξαγωγή εκτός του 
τελωνειακού εδάφους της Κοινότητας εγχωρίων προϊόντων ή και προ¬ 
ϊόντων που προέρχονται από το καθεστώς ενεργητικής τελειοποίησης, 
παραλαμβάνονται από τους εξαγωγείς των ανωτέρω προϊόντων με ανα¬ 
στολή καταβολής των εισαγωγικών δασμών, των λοιπών επιβαρύν¬ 
σεων και του Φόρου Προστιθέμενης Αξίας (καθεστώς προσωρινής εισα¬ 
γωγής). 

2. Με το ίδιο καθεστώς παραδίδονται και τα έτοιμα υλικά συσκευα¬ 
σίας τρίτων χωρών, τα οποία συνεισάγονται μετά των εμπεριεχομένων 
εμπορευμάτων, που προορίζονται νά παραληφθούν με το καθεστώς 
ενεργητικής τελειοποίησης, με τον όρο ότι τα παραπάνω υλικά, μετά 
την αποσυσκευασία των εμπεριεχομένων εμπορευμάτων θα επανεξα- 
χθούν, από τους ίδιους τους παραλήπτες, κενά ή αφού συσκευαστούν σ’ 
αυτά εγχώρια ή παράγωγα προϊόντα. 


3. Στην έννοια των «ετοίμων υλικών συσκευασίας» υπάγονται εκείνα 
στα οποία δεν απαιτείται ουδεμία εργασία, προ της συσκευασίας, προ- 
κειμένου να καταστούν κατάλληλα γι’ αυτήν. 

Άρθρο 2 

Για την εξασφάλιση της είσπραξης του συνόλου των επιβαρύνσεων 
που έχουν ανασταλεί, κατά την παράδοση των υλικών συσκευασίας κα¬ 
τατίθεται οπωσδήποτε τραπεζική εγγύηση καλύπτουσα τις κοινοτικές 
απαιτήσεις, τουλάχιστον. 

Οι λοιπές επιβαρύνσεις είναι δυνατόν να καλύπτονται με προσωπική 
εγγύηση. 

Άρθρο 3 

1. Το καθεστώς προσωρινής εισαγωγής, με το οποίο παραδίδονται 
τα έτοιμα υλικά συσκευασίας τρίτων χωρών τερματίζεται, εφόσον τα 
υλικά αυτά επανεξαχθούν, εντός των προθεσμιών που καθορίζονται από 
την διάταξη του αρ. 14 παρ. 5 του ΚΑΝ. ΕΟΚ. 3599/82 Δηλαδή, 

α) Υλικά συσκευασίας, εισαχθέντα πλήρη, λαμβάνουν προθεσμία 
επανεξαγωγής, έξι μηνών, απαγορευόμενης οιασδήποτε παράτασης, 
μεγαλύτερης των τριών μηνών. 

β) Υλικά συσκευασίας, εισαχθέντα κενά, λαμβάνουν προθεσμία επα¬ 
νεξαγωγής τριών μηνών, απαγορευομένης οιασδήποτε παράτασης, με¬ 
γαλύτερης των τριών μηνών. 

2. Οι κατά τ’ ανωτέρω παρατάσεις χορηγούνται εγγράφως από την 
Τελωνειακή αρχή παράδοσης, κατόπιν εγγράφου αιτήσεως, εμπρόθε¬ 
σμα υποβαλλομένης και μετά προηγούμενη διαπίστωση της ύπαρξης 
των υλικών στις αποθήκες του παραλήπτη. Εκπρόθεσμα αιτήματα ή και 
αιτήματα για χορήγηση παρατάσεων, πέραν των ανωτέρω, υποβάλλο¬ 
νται ι στην υπηρεσία μας. 

3. Επίσης το καθεστώς τερματίζεται, εφόσον, εντός των χορηγηθει- 
σών προθεσμιών, τα υλικά τεθούν σ’ ένα από τα καθεστώτα: τελωνεια- 
κής αποταμίευσης, ελε’υθέροις ζώνης ή κοινοτικής διαμετακόμισης, 
όπως αυτό ορίζεται από το άρθρο 28 παρ. 1 ΚΑΝ. ΕΟΚ. 3599/82. 

Άρθρο 4 

1. Τα ανωτέρω υλικά συσκευασίας είναι δυνατόν, ύστερα από έγγραφη 
έγκρισή της αρμόδιας Τελωνειακής αρχής, της παραλαβής, να μεταφέ- 
ρονται σε εξαγωγικά κέντρα, που βρίσκονται στην ίδια ή άλλη Τελω- 
νειακή Περιφέρεια. 

3. Η πίστωση των διασαφήσεων εισαγωγής, στις περιπτώσεις εξα¬ 
γωγής μέσω τρίτων υλικών συσκευασίας, παραδοθέντων βάσει παρού¬ 
σας, θα γίνεται με αντίγραφα διασαφήσεων εξαγωγής αυτών από τον 
τρίτο εξαγωγέα, εφόσον διαπιστώνεται η τήρηση των όρων και προϋπο¬ 
θέσεων που τίθενται με την ΕΔΥΟ Η. 459/88. 

Άρθρο 5 

1. Μετά τη λήξη της προθεσμίας επανεξαγωγής και εφόσον τα υλικά 
συσκευασίας δεν έχουν λάβει έναν από τους προορισμούς τερματισμού 
του καθεστώτος προσωρινής εισαγωγής η Τελωνειακή αρχή προχωρεί 
στην υπέρ αυτής κατάπτωση της τραπεζικής εγγύησης, εφόσον εντός 
μηνός από της λήξης της προθεσμίας, ο εισαγωγέας των υλικών, δεν 
αναγγείλει την επανεξαγωγή αυτών. 

2. Για την εξασφάλιση της είσπραξης του συνόλου των επιβαρύν¬ 
σεων, οι παρασχεθείσες εγγυήσεις, πρέπει να καλύπτουν εκτός των δα¬ 
σμών των λοιπών επιβαρύνσεων και του Φ.Π.Α. που ισχύουν κατά την 
ημερομηνία αποδοχής της διασάφησης εισαγωγής, και το σύνολο των 
τελών εκπρόθεσμης καταβολής, όπως αυτά διαμορφώνονται μέχρι του 
χρόνου λήξης των αρχικών ή κατά παράταση προθεσμιών επανεξαγω- 

ϊή?· 

3. Τα τέλη εκπρόθεσμης καταβολής υπολογίζοντας σε ποσοστό 3% 
επί του συνόλου των επιβαρύνσεων - αφαιρουμένου από αυτό των εισα¬ 
γωγικών δασμών - για κάθε μήνα, από τον χρόνο εισαγωγής, μέχρι του 
χρόνου καταβολής. 

Άρθρο 6 

Όταν τα υλικά συσκευασίας προέλευσης τρίτων χωρών εξάγονται 
προς άλλο κράτος - μέλος της κοινότητας και προκειμένου να τεθούν σ’ 
ελεύθερη κυκλοφορία στο κράτος - μέλος αυτό, καταβάλλεται κατά την 
εξαγωγή ο εισαγωγικός δασμός που ίσχυε την ημερομηνία αποδοχής 
της σχετικής διασάφησης εισαγωγής των υλικών αυτών. 

ΚΕΦΑΛΑΙΟ ΔΕΥΤΕΡΟ: 

ΥΛΙΚΑ ΣΥΣΚΕΥΑΣΙΑΣ ΕΟΚ · 

• Άρθρο 7 

1. Με αναστολή είσπραξης του Φ.Π.Α. παραδίδονται υλικά συσκευα- 
σίας, πλήρη ή κενά, κοινοτικών χωρών, τα οποία εισάγονται για αποσυ- 
σκευασία των εμπεριεχόμενων εμπορευμάτων ή και για την συσκευασία 
παράγωγων ή και εγχωρίων προϊόντων και εμπορευμάτων. 

2. Υλικά συσκευασίας, εισαγόμενα πλήρη, είναι δυνατόν να επανεξα- 
χθούν, μετά την αποσυσκευασία, απιό τον ίδιο παραλήπτη κενά ή και 
πλήρη παράγωγων ή και εγχωρίων προϊόντων. 

Άρθρο 8 

1. Η προθεσμία επανεξαγωγής κοινοτικών υλικών συσκευασίας δεν 
μπορεί να υπερβαίνει το προβλεπόμενο από το άρθρο 99 παρ. 2 του Ν. 
1684/87 διάστημα. Δηλαδή: 

α) Κατά την εισαγωγή χορηγείται προθεσμία επανεξαγωγής 12 μη¬ 
νών. 

β) Παράταση της αρχικής ανωτέρω προθεσμίας κατά ένα εξάμηνο 
χορηγείται κατόπιν εμπρόθεσμης αίτησης από το αρμόδιο Τελωνείο πα¬ 
ράδοσης μετά προηγούμενη διαπίστωση της ύπαρξης των υλικών στις 
αποθήκες του παραλήπτη. 

2. Η κατά τα ανωτέρω δυναμένη να χορηγηθεί δεκαοκτάμηνη προ¬ 
θεσμία επανεξαγωγής είναι δυνατόν να.παραταθεί με απόφασή μας, 
εφόσον υποβληθεί, προ της παρόδου του 18μήνου, αίτηση, μέχρι της 
συμπλήρωσης είκοσι τεσσάρων μηνών από της εισαγωγής. 

Άρθρο 9 

1. Κοινοτικά υλικά συσκευασίας, παραδίδονται με το καθεστώς προ¬ 
σωρινής εισαγωγής, υπό τον όρο της παροχής προσωπικής εγγύησης, 
ίσης προς το σύνολο του Φ.Π.Α., η είσπραξη του οποίου αναστέλλεται, 
μέχρι λήξης της προθεσμίας επανεξαγωγής. 

2. Στην κρίση της Τελωνειακής Αρχής εναπόκειται η παροχή άλλου 
είδους εγγύησης, εφόσον συντρέχουν τόσο κατά το χρόνο παράδοσης 
των υλικών λόγοι, όσο και κατά το χρόνο παράτασης της αρχικής προ¬ 
θεσμίας. 

Άρθρο 10 

οι προβλέψεις των άρθρων 1 παρ. 3, 4, 5 και 2 παρ. 3 ισχύουν και 
για τα υλικά του παρόντος κεφαλαίου. 

ΚΕΦΑΛΑΙΟ ΤΡΙΤΟ: 

ΚΟΙΝΕΣ ΡΥΘΜΙΣΕΙΣ 

Άρθρο 11 - 

1. Η πίστωση των διασαφήσεων εισαγωγής των υλικών συσκευα¬ 
σίας, πραγματοποιείται: 

α) με αντίγραφα διασαφήσεων εξαγωγής ή ανάλογα με' τον τρόπο 
τερματισμού του καθεστώτος, του αντίστοιχου Τελωνειακού παραστατι¬ 
κού, στα οποία πρέπει να δηλώνεται το παραστατικό εισαγωγής. 

β) Επαλήθευσης της ταυτότητας των υλικών που εξάγονται προς 
εκείνα που παραδόθηκαν. 

Άρθρο 12 

Τα κατά τα ανωτέρω υλικά συσκευασίας είναι δυνατόν, κατόπιν αιτή- 
σεως του εισαγωγέα υποβαλλομένης εμπρόθεσμα να καταστραφούν, 
σύμφωνα με τις διατάξεις των άρθρων 28 και 29 του ΚΑΝ. ΕΟΚ. 
3599/82 και κατά την προβλεπόμενη διαδικασία του άρθρου 37 του Ν. 
1676/86. 

Άρθρο 13 

Σύμφωνα με τους όρους και τις προϋποθέσεις της παρούσας απόφα¬ 
σης παραδίδονται τα υλικά συσκευασίας, που απαριθμούνται στο αρ. 14 
ΚΑΝ. ΕΟΚ. 3599/87 και τον Ν. 1684/87 (άρθρο 107). 

Άρθρο 14 

1. Η παρούσα απόφαση ισχύει και εφαρμόζεται από 1.7.1991. 

2. Η Α.Υ.Ο. Δ. 1336/86 καταργείται από 1.7.91. 

3. Υλικά συσκευασίας παραδοθέντα βάσει της ως άνω καταργουμέ- 
νης Α.Υ.Ο, πρέπει να έχουν λάβει μέχρι 30.9.91 έναν από τους προορι¬ 
σμούς τερματισμού του καθεστώτος. 


Άρθρο 15 

Κάθε παράβαση των διατάξεων της παρούσας τιμωρείται κατά τις 
προβλέψεις του άρθρου 37 παρ. 1 και 6 του Ν. 1402/83, όπως αντικα- 
ταστάθηκε με το άρθρο 13τουΝ. 1567/1985 και διατηρήθηκε σε ισχύ 
με το άρθρο 39 του Ν. 1676/86. 

Άρθρο 16 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 27 Φεβρουάριου 1991 

Ο ΥΦΥΠΟΥΡΓΟΣ 

ΠΑΝ. ΔΕΛΗΜΗΤΣΟΣ 


Αριθ. 261768 ■ (4) 

Σύσταση γραφείου Ισότητας των δύο Φύλων στο Υπουργείο Γεωργίας. 

Ο ΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Της παρ. 4 του άρθρου 2 του Ν. 51/75 (Α’ 125) «περί αναδιοργα- 
νώσεως των δημοσίων πολιτικών υπηρεσιών». 

β) Της παρ. 9 του άρθρου 9 του Ν. 1586/86 (Α’ 37) «Βαθμολογική 
διάρθρωση των θέσεων του Δημοσίου κλπ.». 

• γ) Το άρθρο 7 παρ. 1 του Π.Δ. 398/90 (Α’ 159) «Συμπλήρωση και 
τροποποίηση διατάξεων του Π.Δ. 402/1988 «Οργανισμός Υπουργείου 
Γεωργίας» (Α’ 187). 

2. Την ανάγκη σύστασης Γραφείου Ισότητας των δύο φύλων στο 
Υπουργείο Γεωργίας, που θα βοηθήσει σημαντικά στην ενημέρωση του 
γυναικείου αγροτικού πληθυσμού, στους γρήγορους ρυθμούς εξέλιξης 
των σχέσεων των δύο φύλων και θα διευκολύνει την άμεση παρακολού¬ 
θηση εφαρμογής της Εθνικής νομοθεσίας, όσο και των κοινοτικών οδη¬ 
γιών που αντιμετωπίζουν το πιο πάνω θέμα, αποφασίζουμε: 

1. Συνιστούμε στη Διεύθυνση Αγροτικής Οικιακής Οικονομίας της 
Κεντρικής Υπηρεσίας του Υπουργείου μας, Γ ραφείο Ισότητας των δύο 
Φύλων με αρμοδιότητα στα πιο κάτω θέματα: 

α) Συλλογή στοιχείων, ανάλυση και επεξεργασία, για θέματα που 
αφορούν την ισότητα των δύο φύλων μέσα στα πλαίσια των αρμοδιοτή¬ 
των του Υπουργείου. 

β) Επεξεργασία και παρακολούθηση εφαρμογής νόμων και διοικητι¬ 
κών πράξεων που αναφέρονται σε θέματα ισότητας στα πλαίσια των αρ¬ 
μοδιοτήτων του Υπουργείου. 

γ) Παρακολούθηση της Εθνικής νομοθεσίας, της Διεθνούς νομοθε¬ 
σίας, καθώς και της νομοθεσίας των Ευρωπαϊκών Κοινοτήτων (Ε.Κ.) 
σε θέματα ισότητας και της ανάλογης νομολογίας του Δικαστηρίου των 
Ευρωπαϊκών κοινοτήτων (Ε.Κ.). 

6) Εκπροσώπηση του Υπουργείου Γεωργίας στις Ευρωπαϊκές Κοινό¬ 
τητες (Ε.Κ.) και τους Διεθνείς Οργανισμούς για θέματα ισότητας και η 
ανταλλαγή πληροφοριών. 

ε) Η σε συνεργασία με τη Γενική Γραμματεία Ισότητας προσπάθεια 
για νομοθετική κατοχύρωση και προώθηση θεμάτων ισότητας, καθώς 
και η κατάρτιση ετησίου προγράμματος δράσης του Γραφείου. 

στ) Η μέριμνα σε συνεργασία με τις αρμόδιες Διευθύνσεις του Υπουρ¬ 
γείου, για την πρακτική προώθηση της ισότητας, στην εξέλιξη, μετεκ¬ 
παίδευση και αξιοποίηση του γυναικείου δυναμικού του Υπουργείου. 

ζ) Η παροχή οδηγιών, κατευθύνσεων και γνώσεων για την ισότητα 
των δύο φύλων και το οικογενειακό δίκαιο. 

η) Η παρακολούθηση των ρυθμών εξέλιξης των σχέσεων των δύο φύ¬ 
λων και η ενημέρωση του αγροτικού πληθυσμού σε αυτούς. 

θ) Η ανταλλαγή πληροφοριών και ο συντονισμός των ενεργειών με 
τις διάφορες υπηρεσίες που ασχολούνται με θέματα ισότητας των δύο 
φύλων. 

ι) Η προώθηση της συνεργασίας με Διεθνείς Οργανισμούς και η αντι¬ 
μετώπιση θεμάτων αρμοδιότητας του Γ ραφείου Ισότητας στα πλαίσια 
των Ευρωπαϊκών Κοινοτήτων (Ε.Κ.) και των Κοινοτικών οδηγιών. 

2. Του Γραφείου Ισότητας των δύο Φύλων προΐσταται υπάλληλος 
του Κλάδου ΠΕ8 Οικιακής Οικονομίας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1991. 

Ο ΥΠΟΥΡΓΟΣ 

Μ. ΠΑΠΑΚΩΝΣΤΑΝΤΙΝΟΥ 
-♦- 

Αριθ. 30951 (5) 

Χρηματοδότηση από τον ΟΑΕΔ της Κοινότητας Ανάβρας Μαγνησίας 
και του ΤΟΕΒ Γιαννιτσών για την εκτέλεση κοινωφελών έργων προς 
απασχόληση ανέργων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 
χώρας και τροποποίηση συναφών διατάξεων». 

2. Την υπ’ αριθ. 98021/3.9.90 κοινή απόφαση των Υπουργών 
Εθνικής Οικονομίας και Εργασίας. 

3. Τη γνώμη του Δ.Σ. του ΟΑΕΔ (αριθ. συνεδρ. 6/12.2.91 και 10/ 
12.3.91) που μας υποβλήθηκε με τα υπ’ άριθ. 102523/9.2.91 και 
104110/14.3.91 έγγραφά του. 

4. Τις διατάξεις του άρθρου 20 παρ. 3 εδάφ. Β' του Ν. 1558/85 
(ΦΕΚ 137/Α/85) και το γεγονός ότι ο Υπουργός Εθνικής Οικονομίας 
κωλύεται, αποφασίζουμε: 

Εγκρίνουμε τη χορήγηση των παρακάτω ποσών στους αντίστοιχους 
φορείς με τη μορφή συνεισφοράς για την εκτέλεση κοινωφελών έργων, 
προς απασχόληση ανέργων: 

1. Κοινότητα Ανάβρας Μαγνησίας: ποσό δέκα εκατομμυρίων πεντα- 
κοσίων χιλιάδων (10;500.000) δρχ. προς απασχόληση τριάντα πέντε 
(35) ανέργων. 

Περιγραφή έργου: 

- Κατασκευή εσωτερικού δικτύου οδοποιίας με παραδοσιακό λιθό¬ 
στρωτο του Περιφερειακού δρόμου με ασφαλτοτάπητα, χώρων στάθ¬ 
μευσης αυτοκινήτων. 

Για την εκτέλεση του παραπάνω έργου, θ’ απαιτηθεί το ποσό των 
διακοσίων τριάντα έξη εκατομμυρίων ((236.000.000) δρχ. και θα 
πραγματοποιηθούν συνολικά πέντε χιλιάδες διακόσια πενήντα (5.250) 
ημερομίσθια. 

2. ΤΟΕΒ Γιαννιτσών: ποσό δύο'εκατομμυρίων πεντακοσίων πενήντα 
(2.550.000) δρχ. προς απασχόληση οκτώ (8) ανέργων, 

Περιγραφή έργου: 

- Συντήρηση αρδευτικού δικτύου. 

Για την εκτέλεση του παραπάνω έργου, θ’ απαιτηθεί το ποσό των πέ¬ 
ντε εκατομμυρίων διακοσίων πενήντα χιλιάδων (5.250.000) δρχ. και 
θα πραγματοποιηθούν συνολικά χίλια πεντακόσια (1.500) ημερομί¬ 
σθια. 

Η χρηματοδότηση αυτή θα δοθεί στους παραπάνω φορείς με τους 
όρους και προϋποθέσεις που ορίζει η υπ’ αριθ. 30406/4.4.90 κοινή 
απόφαση των Υπουργών Εθνικής Οικονομίας και Εργασίας (ΦΕΚ 

276/Β/10.4.90). 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 19 Απριλίου 1991 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΕΥΘ. ΧΡΙΣΤΟΔΟΥΛΟΥ Α. ΚΑΛΑΝΤΖΑΚΟΣ 

, -♦- 

Αριθ. 30801 (6) 

Χρηματοδότηση από τον ΟΑΕΔ των Δήμων, Ηρωικής Πόλεως Ναού- 
σης και Πτολεμαΐδας, της Δημοτικής Επιχείρησης Έργων Αλεξ/ 
λης και των ΤΟΕΒ Χαλκιδόνας θεσ/νίκης και Ταυρωπού Καρδί¬ 
τσας, για την εκτέλεση κοινωφελών έργων προς απασχόληση ανέρ¬ 
γων. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής ανάπτυξης της 


χώρας και τροποποίηση συναφών διατάξεων». 

2. Την υπ’ αριθ. 98021/3.9.90 κοινή απόφαση των Υπουργών 
Εθνικής Οικονομίας και Εργασίας. 

3. Τη γνώμη του Δ.Σ. του ΟΑΕΔ (αριθ. συνεδρ. 9/5.3.91) που μας 
υποβλήθηκε με τα υπ’ αριθ. 103658 και 103659/7.3.91 έγγραφά 
του. 

4. Τις διατάξεις του άρθρου 20 παρ. 3 εδάφ. Β' του Ν. 1558/85 
(ΦΕΚ 137/Α/85) και το γεγονός ότι ο Υπουργός Εθνικής Οικονομίας 
κωλύεται, αποφασίζουμε: 

Εγκρίνουμε τη χορήγηση των παρακάτω ποσών με τη μορφή συνει¬ 
σφοράς στους αντίστοιχους φορείς, για την εκτέλεση κοινωφελών έρ¬ 
γων, προς απασχόληση ανέργων: 

1. Δήμο Ηρωικής Πόλεως Ναούσης: ποσό επτά εκατομμυρίων τε- 
τρακοσίων ογδόντα χιλιάδων (7.480.000) δρχ. προς απασχόληση εί¬ 
κοσι δύο (22) ανέργων. 

Περιγραφή έργων: 

- Ανακατασκευή - Επανάχρηση - προσθήκη στο κτίριο «ΜΑΝΩ- 
ΛΟΥΣΗ» ΓΙΑ ΚΑΠΗ - ΜΕΡΙΜΝΑ ΠΑΙΔΙΟΥ. 

- Συντήρηση και επισκευή σχολικών κτιρίων 

- Πάρκο κυκλοφοριακής αγωγής 

- Ολοκλήρωση Εργασιών Ειδικού Σχολείου. 

Για την εκτέλεση των παραπάνω έργων θ’ απαιτηθεί το ποσό των 
ενενήντα τεσσάρων εκατομμυρίων (94.000.000) δρχ. και θα πραγμα¬ 
τοποιηθούν συνολικά τέσσερις χιλιάδες τετρακόσια (4.400) ημερομί¬ 
σθια.· 

2. Δήμο Πτολεμαΐδας: ποσό δέκα επτά εκατομμυρίων τετρακοσίων 
έντεκα χιλιάδων (17.411.000) δρχ.'προς απασχόληση εκατόν τριάντα 
τεσσάρων (134) ανέργων. 

Περιγραφή έργων: 

- Κατασκευή νέων εγκαταστάσεων στο υπόστεγο οχημάτων - μηχανη¬ 
μάτων του Δήμου. 

- Αποπεράτωση διαμόρφωσης περιβάλλοντα χώρου πνευματικού κέ¬ 
ντρου. 

- Αποπεράτωση εκθετηρίου και α’ ορόφου του Πνευματικού Κέντρου 
και διαμόρφωσή του σε Πολύκεντρο. 

- Κατασκευή Δημοτικού Πάρκου Αγροκηπίου. 

- Κατασκευή πλακόστρωσης πεζοδρομίων οδού Νοσοκομείου. 

- Διαμόρφωση Πλατείας Μελανοφρύδη. 

- Κατασκευή Ποιμνιοστασίου (ιδιοκτήτης κατά χρήση Καλαβρύνος 
Σταύρος). 

- Κατασκευή Ποιμνιοστασίου (ιδιοκτήτης κατά χρήση Καλαβρύνος Γε¬ 
ώργιος). 

- Διαμόρφωση νησίδας Φούφα - Ψαρρών. 

- Διαμόρφωση νησίδας Μ. Ασίας - Γράμμου. 

- Διαμόρφωση νησίδας Μ. Ασίας - Γράμμου - Χρυαάνθου. 

- Διαμόρφωση πεζοδρόμου - Παρόδου 25ης Μαρτίου. 

- Διαμόρφωση αυλείου χώρου 6ου Δημοτικού Σχολείου Πτολεμαΐ¬ 
δας. 

Για την εκτέλεση των παραπάνω έργων θ’ απαιτηθεί το ποσό των 
διακοσίων είκοσι επτά εκατομμυρίων ενιακοσίων χιλιάδων 
(227.900.000) δρχ. και θα πραγματοποιηθούν συνολικά δέκα χιλιάδες 
διακόσια σαράντα δύο (10.242) ημερομίσθια. 

3. Δημοτική επιχείρηση έργων Αλεξ/λης: ποσό είκοσι εκατομμυρίων 
πεντακοσίων δύο χιλιάδων (20.502.000) δρχ. προς απασχόληση εβδο¬ 
μήντα τριών (73) ανέργων. 

Περιγραφή έργων: 

- Κάλυ<|ή χειμάρου Βανικιώτη (Γ Φάση). 

- Κατασκευή 4ου Γυμνασίου (οικοδομικές εργασίες και Η/Μ εγκατα¬ 
στάσεις). 

Για την εκτέλεση των παραπάνω έργων θ’ απαιτηθεί το ποσό των 
τριακοσίων πενήντα εκατομμυρίων διακοσίων είκοσι επτά χιλιάδων 
διακοσίων δρχ. (350.227.200) και θα πραγματοποιηθούν συνολικά 
δώδεκα χιλιάδες εξήντα (12.060) ημερομίσθια. 

4. ΤΟΕΒ Χαλκηδόνας θεσ/νίκης: ποσό τριών εκατομμυρίων εκατόν 
πενήντα τριών χιλιάδων (3.153.000) δρχ. προς απασχόληση είκοσι 
(20) ανέργων. 

Περιγραφή έργου: 

- Συντήρηση και λειτουργία εγγειοβελτιωτικών έργων. 

Για την εκτέλεση του παραπάνω έργου θ’ απαιτηθεί το ποσό των 
δέκα εννέα εκατομμυρίων πεντακοσίων εβδομήντα χιλιάδων 
(19.570.000) δρχ. και θα πραγματοποιηθούν συνολικά χίλια οκτακό¬ 
σια πενήντα πέντε (1.855) ημερομίσθια. 

5. ΤΟΕΒ Ταυρωπού Καρδίτσας: ποσό ενός εκατομμυρίου τετρακο- 

σίων τριάντα οχτώ χιλιάδων (1.438.000) δρχ. προς απασχόληση ενε¬ 
νήντα (90) ανέργων. 

Περιγραφή έργου: 

- Συντήρηση αρδευτικού δικτύου. 

Για την εκτέλεση του παραπάνω έργου, θ’ απαιτηθεί το ποσό των 
οκτώ εκατομμυρίων εννιακοσίων δέκα οκτώ χιλιάδων ενενήντα επτά 
δρχ. (8.918.097) και θα πραγματοποιηθούν συνολικά οκτακόσια σαρά¬ 
ντα έξι (846) ημερομίσθια. 

Η χρηματοδότηση αυτή θα δοθεί στους παραπάνω φορείς, με τους 
όρους και προϋποθέσεις που ορίζει η υπ’ αριθ. 30406/4.4.90 κοινή 
απόφαση των Υπουργών Εθνικής Οικονομίας και Εργασίας (ΦΕΚ 
276/Β/10.4.90). 

Η απόφαση οιυτή να δημοσιευθεΐ στην Εφημερίδα της Κυβερνήαεως. 

Αθήνα, 19 Απριλίου 1991 

οι ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ ΕΡΓΑΣΙΑΣ 

ΕΥΘ. ΧΡΙΣΤΟΔΟΥΛΟΥ Α. ΚΑΛΑΝΤΖΑΚΟΣ 

♦ - 

Αριθ. 30953 (7) 

Παράταση του χρόνου ισχύος των υπ’ αριθμ. 30881/6.7.90 & 
30214/4.4.90 κοινών αποφάσεων των Υπουργών Εθνικής Οικο¬ 
νομίας και Εργασίας, που αφορούν τις χρηματοδοτήσεις, α) του Δή¬ 
μου Πτολεμαΐδας και β) του ΤΟΕΒ Δυτικής Πεδιάδος Σερρών και 
του ΤΟΕΒ 1ου Αρδευτικού Δικτύου Σερρών, αντίστοιχα. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΕΡΓΑΣΙΑΣ 

Έχοντας υπόψη: 

1. Τις διατάξεις του άρθρου 28 του Ν. 1262/82 «Για την παροχή 
κινήτρων ενίσχυσης της οικονομικής και περιφερειακής οινάπτυξης της 
χώρας και τροποποίηση συναφών διατάξεων». 

2. Τις διατάξεις του άρθρου 20 παρ. 3 εδαφ. β του Ν. 1558/85 «Κυ¬ 
βέρνηση και Κυβερνητικά Όργανα» (ΦΕΚ 137/Α/85) και το γεγονός 
ότι ο Υπουργός Εθνικής Οικονομίας κωλύεται. 

3. Την γνώμη του ΔΣ του ΟΑΕΔ (αρ. συνεδρ. 10/12.3.91) που μας 
υποβλήθηκε με το υπ’ αριθμ. 104113/14.3.91 έγγραφό του, αποφα¬ 
σίζουμε: 

Εγκρίνουμε την παράταση του χρόνου ισχύος των υπ’ αριθμ. 
30881/6.7.90 και 30214/4.4.90 κοινών αποφάσεων των Υπουρ¬ 
γών Εθνικής Οικονομίας και Εργασίας, που αφορούν τις χρηματοδοτή¬ 
σεις, α) του Δήμου Πτολεμαΐδας και β) του ΤΟΕΒ Δυτικής Διώρυγας 
Πεδιάδας Σερρών και του ΤΟΕΒ 1ου Αρδευτικού Δικτύου Πεδιάδας 
Σερρών, μέχρι 31.12.91 και 9.10.91 αντίστοιχα, λόγω μη ολοκλήρω¬ 
σης των εγκριθέντων έργων μέσα στο προβλεπόμενο χρονικό διάστημα 
των δώδεκα μηνών εξ’ αιτίας των δυσμενών καιρικών συνθηκών. 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 19 Απριλίου 1991 

ΟΙ ΥΠΟΥΡΓΟΙ 

ΑΝΑΠΛΗΡΩΤΗΣ 

ΕΘΝΙΚΗΣ ΟΙΚΟΝΟΜΙΑΣ \ ΕΡΓΑΣΙΑΣ 

ΕΥΘ. ΧΡΙΣΤΟΔΟΥΛΟΥ Α. ΚΑΛΑΝΤΖΑΚΟΣ 

-♦ -- — 

Αριθ. 118/544 (8) 

Αύξηση των καταβαλλομένων από το Ταμείο Επικ. Ασφάλισης Ηλε¬ 
κτροτεχνιτών Ελλάδος συντάξεων. 

Η ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/1966 
(ΦΕΚ 230/Α/1966). 

2. Τις διατάξεις του Π.Δ. 105/1988 (ΦΕΚ 46/Α/1988). 

3. Τις διατάξεις του άρθρου 7 του Ν. 1275/1982 (ΦΕΚ 100/Α/ 
1982). 

4. Την απόφαση 92/1991 του Δ.Σ. του ΤΕΑΗΕ, που πάρθηκε κατά 
την 7η/20.2.91 συνεδρίασή του, αποφασίζουμε: 

1. Οι συντάξεις που καταβάλλονται από το Ταμείο Επικουρικής 
Ασφάλισης Ηλεκτροτεχνικών Ελλάδος στους συνταξιούχους του και 


των οποίων η έναρξη του συνταξιοδοτικού δικαιώματος εμπίπτει στο 
μέχρι 31.12.1990 χρονικό διάστημα αυξάνονται από 1.1.1991 ως 
εξής: 

α) Οι συντάξεις γήρατος και αναπηρίας μέχρι του ποσού των 50.000 
δρχ. κατά 2.500 δρχ. το μήνα. 

Από 50.001 - 70.000 κατά 1.000 δρχ. το μήνα. 

β) Οι συντάξεις λόγω θανάτου (δικαιοδόχοι) μέχρι του ποσού των 
50.000 δρχ. κατά 2.000 δρχ. το μήνα. 

Από 50.001 - 70.000 δρχ. κατά 800 δρχ. το μήνα. 

2. Τα ποσά σύνταξης γήρατος, αναπηρίας και θανάτου κάθε κλιμα¬ 
κίου που προκύπτουν με την χορηγουμένη αύξηση, δεν μπορεί σε καμ- 
μιά περίπτωση να είναι κατώτερα του ποσού της σύνταξης του προηγου¬ 
μένου κλιμακίου που προκύπτει με την αύξηση. 

3. Από την Ιδια παραπάνω ημερομηνία τα κατώτατα όρια των κατα¬ 
βαλλομένων από το Ταμείο συντάξεων, καθώς και εκείνων που θα χο¬ 
ρηγηθούν μετά από αυτή, καθορίζονται στο ποσό των 20.200 δρχ. το 
μήνα για τις συντάξεις γήρατος και αναπηρίας και στο ποσό των 
Γ6.000 δρχ. το μήνα για τις συντάξεις λόγω θανάτου. 

Το κατώτατο όριο δεν ισχύει για τις μειωμένες συντάξεις λόγω γήρα¬ 
τος. ' ' · 

Η απόφαση αυτή να δημοσιευθεΐ στην Εφημερίδα της Κυβερνήσεως. 

Αθήνα, 23 Απριλίου 1991 

' Η ΥΠΟΥΡΓΟΣ 

Μ. ΓΙΑΝΝΑΚΟΥ 

-- 

Αριθ, 102/572 (9) 

Έγκριση της υπ’ αριθμ. 10/21.3.91 απόφασης του Δ.Σ. του Ταμείου 

Ασφαλίσεως Δημοτικών και Κοινοτικών Υπαλλήλων. 

Η ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 18 του'Ν.Δ. 3894/58 «περί οργανώ- 
σεως της υπηρεσίας του Ταμείου Ασφαλίσεως Δημοτικών και Κοινοτι¬ 
κών Υπαλλήλων κλπ» (ΦΕΚ 192/1958 τ.Α’). 

2. Τα άρθρα 23, παρ. 1 στοιχ. στ’ κάι 24 παρ. 1 και παρ. 2 στοιχ. γ’, 
26 παρ. 1 και 27 παρ. 1 στοιχ. δ’ του Ν. 1558/1985 (ΦΕΚ 137/85 
τ.Α’). 

3. Την αρ. 10/21.3.91 απόφαση του Δ.Σ. του Ταμείου Ασφαλίσεως 
Δημοτικών και Κοινοτικών Υπαλλήλων, αποφασίζουμε: 

1. Εγκρίνουμε την αρ. 10/21.3.91 απόφαση του Δ.Σ. του Ταμείου 
Ασφαλίσεως Δημοτικών και Κοινοτικών Υπαλλήλων σχετικά με την τα¬ 
χυδρόμηση των επιταγών πληρωμής των μηνιαίων βοηθημάτων του 
Ταμείου, απο 1.6.1991 και εφεξής, την πρώτη εργάσιμη ημέρα μετά 
τήν 20η κάθε μήνα γαι τα βοηθήματα του επόμενου μήνα. 

2. Η απόφαση να δημοσιευθεΐ στην Εφημερίδα της ’ Κυβερνή¬ 
σεως. 

Αθήνα, 23 Απριλίου 1991 

Η ΥΠΟΥΡΓΟΣ 

Μ. ΓΙΑΝΝΑΚΟΥ 

- : -♦--- 

Αριθ. Φ60/586 ·, (10) 

Αύξηση των συντάξεων του Ταμείου Ασφαλίσεως Ορθοδόξου Εφημε- 
ριακού Κλήρου Ελλάδος. 

Η ΥΠΟΥΡΓΟΣ 

ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 4 του άρθρου 1 του Ν.Δ. 4577/1966 
(ΦΕΚ 230 Α). 

2. Τις διατάξεις των άρθρων 23 και 27 του Ν. 1558/1985 (ΦΕΚ 
Τ37 Α) του άρθρου 5 του Π.Δ. 437/1985 (ΦΕΚ 157 Α) και του Π.Δ. 
105/1988 (ΦΕΚ 46 Α). 

3. Την 64117/2589/24.12.1990 κοινή απόφαση των Υπουργών 
Εθνικής Οικονομίας, Οικονομικών, Εργασίας και Υγείας, Πρόνοιας και 
Κοινωνικών Ασφαλίσεων, με την οποία καθορίστηκαν οι μισθολογικές 
αυξήσεις στους εργαζομένους στο Δημόσιο και στους συνταξιούχους για 
το έτος 1991. 

4. Τη γνώμη του Διοικητικού Συμβουλίου του Ταμείου Ασφάλισης 




2412 


ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Ορθοδόξου Εφημεριακού Κλήρου Ελλάδος που διατυπώθηκε κατά την 
Γ/4.2.1991 συνεδρίασή του, αποφασίζουμε: 

1. Οι συντάξεις των συνταξιούχων του Ταμείου Ασφάλισης Ορθοδό¬ 
ξου Εφημεριακού Κλήρου Ελλάδος που απονεμήθηκαν μέχρι 
31.12.1990 καθώς και αυτές που η έναρξη τους εμπίπτει στο μέχρι 
31.12.1990 χρονικό διάστημα αυξάνονται από 1.1.1991 κατά ποσο¬ 
στό 4% και από 1.7.1991 κατά 4%. 

Το ποσοστό της από 1.7.1991 αύξησης θα υπολογισθεί επί των πο¬ 
σών των συντάξεων όπως αυτά θα έχουν διαμορφωθεί κατά την 

30.6.1991. 

Με τα παραπάνω ποσοστά θα προσαυξάνονται και οι συντάξεις που 
θα απονεμηθούν εφεξής. 

. 2. Ορίζεται ως κατώτατο όριο συντάξεων που καταβάλλεται από το 
Ταμείο από 1.1.1991 για μεν τους συνταξιούχους λόγω γήρατος και 
αναπηρίας το ποσό των τριάκοντα εννέα χιλιάδων εκατόν πέντε 
(39.105) δρχ. για δε τους συνταξιούχους λόγω θανάτου το ποσό των 
τριάκοντα χιλιάδων εξακοσίων εξήντα έξι (30.666) δρχ. και άπό 
1.7.1991 το ποσό των 40.669 και 31.893 δρχ. αντίστοιχα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Απριλίου 1991 

Η ΥΠΟΥΡΓΟΣ 

Μ. ΓΙΑΝΝΑΚΟΥ 

Αριθ. Α3γ/4520/Φ.13 (11) 

Τροποποίηση Υπουργικής Απόφασης Καθορισμού εφημερίας Νοσοκο¬ 
μείων περιοχής Αττικής. 


Ο ΑΝΑΠΛΗΡΩΤΗΣ ΥΠΟΥΡΓΟΣ 
ΥΓΕΙΑΣ ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 1 παρ. 2 του Ν. 260/1976 «Περί αντικα¬ 
τάστασης του Ρυθμιστικού Κέντρου κ.λπ.». 

2. Την αρ. Α3γ/οικ. 4452/Φ.13/16.4.91 Απόφασή μας «Περί κα¬ 
θορισμού εφημερίας Νοσοκομείων περιοχής Αττικής». 

3. Την αρ. Υ.1059/3.5.90 (ΦΕΚ 295 τ. Β73.5.90) Απόφαση του 
Πρωθυπουργού, αποφασίζουμε: . 

Τροποποιούμε την αρ. Α3γ/οικ. 4452/Φ.13/16.4.91 απόφασή 
μας και ορίζουμε τα παρακάτω: 

Α'. ΕΦΗΜΕΡΙΑ ΓΕΝΙΚΩΝ ΝΟΣΟΚΟΜΕΙΩΝ 

1. Τα Περ. Γεν. Νοσ/μεία α) Γεν. Αθήνας, πλήν του τμήματος Πλα- 
λαστικής Χειρουργικής που εφημερεύει κάθε δεύτερη μέρα και του 
Οφθαλμολογικού τμήματος που εφημερεύει καθημερινά σε 24ωρη 
βάση, μαζί με το χειρουργικό τμήμα του Αρεταίειου Νοσοκομείου, β) 
«ΕΥΑΓΓΕΛΙΣΜΟΣ», γ) «ΙΠΠΟΚΡΑΤΕΙΟ» μαζί με το «ΚΟΡΓΙΑΛΕ- 
ΝΕΙΟ ΜΠΕΝΑΚΕΙΟ» και το Νευροχειρουργικό τμήμα του Νοσοκο¬ 
μείου ΚΑΤ και δ) «ΛΑΪΚΟ» συνεπικουρούμενο από το Νευροχειρουρ- 
γικό τμήμα του Αντικαρκινικού Νοσοκομείου Αθήνας «ΑΓΙΟΣ ΣΑΒ¬ 
ΒΑΣ», το Νευρολογικό τμήμα του Αιγινήτειου Νοσοκομείου και το Νευ- 
ροχειρουργικό τμήμα του Νοσοκομείου «ΚΑΤ» εφημερεύουν σε 24ωρη 
βάση κάθε τέταρτη μέρα. 

2. Το Περ. Γεν. Νοσ. «ΑΣΚΛΗΠΙΕΙΟ» Βούλας, για την αντιμετώ¬ 
πιση νευροχειρουργικών περιστατικών εφημερεύει σε 24ωρη βάση κάθε 
δεύτερη μέρα. Για το έτος 1991 εφημερεύει τις ζυγές ημέρες. 

3. Το Οφθαλμιατρείο Αθήνας εφημερεύει καθημερινά μέχρι τις 
23.00. 

4. Το Νοσοκομείο «ΠΑΜΜΑΚΑΡΙΣΤΟΣ» εφημερεύει καθημερινά 
μέχρι τις 14.30. 

5. Το οφθαλμολογικό τμήμα του Περ. Γεν. Νοσ. Αθήνας, εφημερεύει 
καθημερινά σε 24ωρη βάση. 

6. Το Νοσοκομείο Σπηλιοπούλειο «ΑΓΙΑ ΕΛΕΝΗ» εφημερεύει καθη¬ 
μερινά μέχρι τις 14.30. 

7. Το «ΚΑΤ» πλήν α) του τμήματος Πλαστικής χειρουργικής που 
εφημερεύει κάθε δεύτερη μέρα και β) του Νευροχειρουργικού τμήματος 
που εφημερεύει τις μέρες εφημερίας του «ΙΠΠΟΚΡΑΤΕΙΟΥ» Νοσοκο¬ 
μείου και «ΛΑΪΚΟΥ». 

8. Τα τμήματα πλαστικής χειρουργικής του Περιφερειακού Γενικού 
Νοσοκομείου Αθήνας και «ΚΑΤ» εφημερεύουν εναλλάξ σε 24ωρη βάση 
κάθε δεύτερη μέρα αρχής γενομένης με το αντίστοιχο τμήμα του Γ ενι¬ 
κού Νοσοκομείου Αθήνας. 

9. Το Νευροχειρουργικό τμήμα του Περ. Γεν. Νοσ. Αθήνας «ΚΑΤ» 
εφημερεύει σε 24ωρη βάση, τις μέρες εφημερίας του «ΙΠΠΟΚΡΑ- 


ΕΙΟΥ» Νοσοκομείου και «ΛΑΪΚΟΥ». 

10. Το Ψυχιατρικό Νοσοκομείο Αττικής εφημερεύει για παθολογικά, 
χειρουργικά και νευρολογικά περιστατικά κάθε Τρίτη και Πέμπτη με 
την αιματολογική κάλυψη του Κρατικού Νοσοκομείου Νίκαιας Πειραιά. 

11. Το τμήμα Αλκοολικών του Ψυχιατρικού Νοσοκομείου Αττικής 
εφημερεύει καθημερινά σε 24ωρη βάση γαι την αντιμετώπιση αντιστοί¬ 
χων περιστατικών. 

12. Όλες οι ειδικές Μονάδες όλων των Νοσοκομείων ευνόητο είναι 
ότι δέχονται καθημερινώς περιστατικά εφόσον δεν είναι πλήρεις. 

Δ'. ΨΥΧΙΑΤΡΙΚΑ ΠΕΡΙΣΤΑΤΙΚΑ 

1. Το Ψυχιατρικό Νοσοκομείο Αττικής εφημερεύει για ψυχιατρικά 
περιστατικά κάθε Τρίτη, Τετάρτη, Πέμπτη και Κυριακή. 

Ε\ ΕΛΕΓΧΟΣ ΕΠΑΛΗΘΕΥΣΗΣ ΚΕΝΩΝ ΚΡΕΒΒΑΤΙΩΝ 

Οι διοικήσεις των Νοσοκομείων υποχρεούνται να ανακοινώνουν κα¬ 
θημερινά μέχρι της 9.30 στο ΕΚΑΒ, τα κενά κρεββάτια κατά τομέα και 
Μονάδες και να διευκολύνουν τις υπηρεσίες του ΕΚΑΒ στον έλεγχο 
ύπαρξης ή μη κενών κρεββατιών. 

Κατά τα λοιπά ισχύει η αριθ. Α3γ/οικ. 4452/Φ.13/16.4.91 Από¬ 
φασής μας. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 26 Απριλίου 1991 

Ο ΑΝΑΠΛΗΡΩΤΗΣ ΥΠΟΥΡΓΟΣ 

Γ. ΣΟΥΡΛΑΣ 

♦ 

Αριθ. Φ.811.9/1384/ΙΒ/3550 (12) 

Καθορισμός ύψους πιστώσεων δημοσίων σχέσεων ΥΠΕΠΘ γαι το οικο¬ 
νομικό έτος 1991. 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ, ΟΙΚΟΝΟΜΙΚΩΝ 
ΚΑΙ ΕΘΝΙΚΗΣ ΠΑΙΔΕΙΑΣ & ΘΡΗΣΚΕΥΜΑΤΩΝ 


Έχοντας υπόψη τις διατάξεις: 

1. Του άρθρου 18 του Ν. 1790/1988. 

2. Του άρθρου 22 του Ν.Δ. 321/1969. 

3. Τον κρατικό προϋπολογισμό οικονομικού έτους 1991. 

4. Τις ανάγκες του ΥΠΕΠΘ για την πραγματοποίηση των συνυφα- 
σμένων με την δραστηριότητά του απαραιτήτων δημοσίων σχέσεων για 
το οικονομικό έτος 1991, αποφασίζουμε: 

Καθορίζουμε το ύψος των πιστώσεων δημοσίων σχέσεων του 
ΥΠΕΠΘ για το οικονομικό έτος 1991 που θα βαρύνουν τους παρακά- 
των ειδικούς φορείς και ΚΑΕ 0845 ως ακολούθως: 

1. Ειδικός φορέας 19 - 110 Δρχ. 1.500.000 

120 Δρχ. 500.000 

130 Δρχ. 200.000 

140 Δρχ. 200.000 

160 Δρχ. 5.000.000 

' 800.000 

6.000.000 


2. Ειδικός φορέας 19 

3. Ειδικός φορέας 19 

4. Ειδικός φορέας 19 

5. Ειδικός φορέας 19 

6. Ειδικός φορέας 19 - 170 Δρχ. 

7. Ειδικός φορέας 19 - 180 Δρχ. 


8. Ειδικός φορέας 19 - 500 Δρχ. 500.000 

9. Ειδικός φορέας 19 - 610 Δρχ. 400.000 

10. Ειδικός φορέας 19 - 710 Δρχ. , 300.000 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 24 Απριλίου 1991 

οι ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΟΙΚΟΝΟΜΙΚΟΝ 

Μ. ΕΒΕΡΤ I. ΠΑΛΑΙΟΚΡΑΣΣΑΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Γ. ΣΟΥΦΛΙ ΑΣ 

♦ — 

Αριθ. Φ. 908/Η/2372 (13) 

Σύσταση αυτοδικαίως μιας επιπλέον θέσης ελεγκτή γιατρού ειδικότη¬ 
τας παθολόγου ή γενικής Ιατρικής. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

Τις διατάξεις της παρ. 1 του άρθρου 60 του Νόμου 1943/91 «Εκ- 
Εκσυγχρονισμός της οργάνωσης και λειτουργίας της δημόσιας διοίκη¬ 
σης, αναβάθμηση του προσωπικού της και άλλες διατάξεις», διαπιστώ¬ 
νουμε: 

Ότι στην Κεντρική Υπηρεσία του Υπουργείου Εθνικής Παιδείας και 
θρησκευμάτων συνιστάται αυτοδικαίως μια επιπλέον θέση ελεγκτή για¬ 
τρού ειδικότητας παθολόγου ή γενικής Ιατρικής. 

Η πράξη αυτή να δημοσιευθεί στην Εφημερίδα της Κυβερνήσεως. 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 

( 

- -♦- 

Αριθ, ΟΙΚ. ΚΙ - 2632 (14) 

Τροποποίηση της ΚΙ - 9818/27.6.1990 απόφασης Υπουργού Εμπο¬ 
ρίου. 

Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη: 

1. Τις διατάξεις του Π.Δ. 611/1977 «Περί Κωδικοποιήσεως εις 
ενιαίο Κείμενο υπό τίτλο «Υπαλληλικός Κώδικας» των ισχυουσών δια¬ 
τάξεων, κ.λ.π. 

2. Τις διατάξεις του άρθρου 14 του Ν. 1586/1986, όπως τροποποι¬ 
ήθηκε και συμπληρώθηκε με τις διατάξεις του άρθρου 40 του Ν. 1884/ 
1990 και το άρθρο 63 του Ν. 1943/1991. 

3. Την αριθ. ΚΙ - 9818/27.6.1990 απόφασή μας «σύστασή και συ¬ 
γκρότηση του Κοινού Πενταμελούς Υπηρεσιακού Συμβουλίου υπαλλή¬ 
λων του Εμπορικού και Βιομηχανικού Επιμελητηρίου Αθήνας Πειραιά 
(ΦΕΚ 434/Β/16.7.1990). 

4. Το Π.Δ. 102/1990 (ΦΕΚ 47/Α/90) «Οργανισμός Κεντρικής 
Ένωσης Επιμελητηρίων». 

5. Την απόφαση Β3 - 994/8.1.1991 εξουσιοδότηση για υπρογραφή 
εγγράφων «Με εντολή Υπουργού» στο Γενικό Γραμματέα, στο Γεν. Δ/ 
ντή Εσωτερικού Εμπορίου στο Γενικό Δ/ντή Διοικητικής Υποστήριξης, 
τους προϊσταμένους Δ/νσεων Τμημάτων, καθώς και αυτοτελών Γρα¬ 
φείων που υπάγονται στην Γενική Δ/νση Εσωτερικού Εμπορίου και 
στην Γεν. Δ/νση Διοικητικής Υποστήριξης, αποφασίζουμε: 

Τροποποιούμε την αριθ. ΚΙ - 9818/27.6.1990 απόφασή μας, που 
αφορά την σύσταση και συγκρότηση του Κοινού Πενταμελούς Υπηρε¬ 
σιακού Συμβουλίου υπαλλήλων Εμπορικού και Βιομηχανικού Επιμελη¬ 
τηρίου Αθήνας - Πειραιά και διευρύνουμε τις αρμοδιότητές του και για 
τους υπαλλήλους της Κεντρικής Ένωσης Επιμελητηρίων. 

Κατά τα λοιπά, ισχύει η απόφασή μας ΚΙ - 9818/27.6.1990. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα. 22 Απριλίου 1991 

Με εντολή Υπουργού 
Ο Γεν. Γραμματέας 
Π. ΧΑΤΖΗΘΩΜΑΣ 

Αριθ. 69216/511 . (15) 

Συγκρότηση της δια του άρθρου 17 του Νόμου 1903/1990 συταθείσης 
Επιτροπής αναθεωρήσεως του Κώδικα Οδικής Κυκλοφορίας. 

Ο ΥΠΟΥΡΓΟΣ ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ 

Έχοντας υπόψη τις διατάξεις: 

1. Του άρθρου 17 του Νόμου 1903/1990 (ΦΕΚ 142/Α/1990) 
«για την τροποποίηση διατάξεων του Κώδικα Οδικής Κυκλοφορίας που 
κυρώθηκε με το Νόμο 614/1977 (ΦΕΚ 167/Α/16.6.1977) και άλ¬ 
λων διατάξεων». 

2. Του Νόμου 1604/1986 (ΦΕΚ 8ΙΑ/1986) για την κύρωση συμ¬ 
βάσεων, συμφωνιών και πρωτοκόλλων που αφορούν την οδική κυκλο¬ 
φορία, σήμανση και σηματοδότηση. 

3. Του Νόμου 614/1977 (ΦΕΚ 167Α/16.6.1977) «περί κυρώ- 
σεως του Κώδικος Οδικής Κυκλοφορίας» όπως τροποποιήθηκε και 
ισχύει σήμερα», αποφασίζουμε: 

1. Συγκροτούμε την δια του άρθρου 17 του ως άνω Νόμου 1903/ 
1990 συστάθείσα Επιτροπή συντάξεως νέου Κώδικα Οδικής Κυκλοφο¬ 
ρίας από τους: 

α. Χρίστο Παπαχρίστο του Νικολάου Νομικό Σύμβουλο του Κράτους 
στο Υπουργείο Μεταφορών και Επικοινωνιών, ως Πρόεδρο και Ανα¬ 
πληρωτή του τον Πέτρο Κυριαζή του Αθανασίου Νομικό Σύμβουλο του 
Κράτους στο Υπουργείο Εθνικής Οικονομίας. 

β. Εμμανουήλ Αρχο του Μιχαήλ Προϊστάμενο της Διεύθυνσης Οδι¬ 
κής Κυκλοφορίας του Υπουργείου Μεταφορών και Επικοινωνιών και 


Αναπληρωτή του τον Ιωάννη Λάζάρίδη του Νικολάου, Προϊστάμενο 
Τμήματος του ίδιου Υπουργείου. 

γ. Αθανάσιο Μπαρτζιώτη του Χρήστου Πολιτικό Μηχανικό Προϊ¬ 
στάμενο της Διεύθυνσης Οδικής Κυκλοφορίας και Οδικής Ασφάλειας 
Υ.ΠΕ.ΧΩΛ.Ε. και Αναπληρωτή του τον Κωνσταντίνο Σκιαδόπουλο 
του Σπυρίδωνος, Πολιτικό Μηχανικό - Τοπογράφο Προϊστάμενο Τμή¬ 
ματος Φωτεινής Σηματοδότησης και Οδικής Κυκλοφορίας του ίδιου 
Υπουργείου. 

δ. Βασίλειο Χαρτουμπέκη του Διονυσίου Αστυνόμο Α’ του Υπουρ¬ 
γείου Δημοσίας Τάξεως και Αναπληρωτή του τον Ιωάννη Πάνο του Αν- 
δρέα Αστυνομικό Υποδιευθυντή του ίδιου Υπουργείου. 

ε. Νικόλαο Ποριώτη τού θεοδώρου Πολιτικό Μηχανικό - Συγκοι- 
νωνιολόγο ως εκπρόσωπο της Ε.Λ.Π.Α. και Αναπληρωτή του τον Διο¬ 
νύσιο Νέγκα του Παναγιώτη Ναυπηγό - Μηχανικό. 

στ,-Ιωάννη Γκόλια του Κωνσταντίνου Λέκτορα στον Τομέα Μεταφο¬ 
ρών και Συγκοινωνιακής Υποδομής του Ε.Μ.Π. και Αναπληρωτή του 
τον Γεώργιο Κανελλάΐδη του Κωνσταντίνου, Λέκτορα στον Τομέα Με¬ 
ταφορών και Συγκοινωνιακής Υποδομής του Ε.Μ.Π. 

ζ. Αλέξανδρο Ρουσόπουλο του Αθανασίου Πολιτικό Μηχανικό και 
Αναπληρωτή του τον Ευστράτιο Παπαδημητρίου του Γεωργίου Συγκοι- 
νωνιολόγο. 

η. Σπύρο Κάγκα του Ηλία Δημοσιογράφο και Αναπληρωτή του τον 
Ιωάννη Βραχάτη του Παναγιώτου Οικονομολόγο. 

Ως Γραμματέας της Επιτροπής ορίζεται ο Βασίλειος Καλλιβωκάς 
του Σπυρίδωνος, Προϊστάμενος του Τμήματος Διοίκησης Προσωπικού 
του Υπουργείου Μεταφορών και Επικοινωνιών. 

2. Κατά την υπό της Επιτροπής αναθεώρηση του Κώδικα Οδικής 
Κυκλοφορίας πρέπει: 

α. Να τηρηθούν πιστά τα υπό των διατάξεων του άρθρου 17 του Νό¬ 
μου 1903/1990 οριζόμενα. 

β. Να ληφθούν υπόψη οι διατάξεις του Νόμου 1604/1986 περί κυ- 
ρώσεως συμβάσεων, συμφωνιών και πρωτοκόλλων που αφορούν την 
οδική κυκλοφορία σήμανση και σηματοδότησή.- ·■'■ 

γ. Να ληφθεί μέριμνα ώστε να αναφερθούν σε ιδιαίτερο άρθρο όλες οι 
δια του αναθεωρημένου Κώδικα καταργηθησόμενες διατάξεις, συντασ- 
σομένου και πίνακα περιλαμβάνοντος τα κείμενα των διατάξεων αυτών. 

δ. Να διατυπωθεί το κείμενο πλήρους αιτιολογικής εκθέσεως στην 
οποία μεταξύ άλλων να επισημαίνονται και οι διαφορές μεταξύ του ισχύ- 
οντος σήμερα Κώδικα και του αναθεωρηθησόμενου.' 

3. Αναφορικά με την οργάνωση, τη λειτουργία και τις εργασίες της 
Επιτροπής ορίζονται τα ακόλουθα: 

α. Η Επιτροπή βρίσκεται σε απαρτία παρόντων πέντε (5) τουλάχι¬ 
στον των μελών αυτής. ^ 

β. Απουαιάζοντος του Προέδρου και του Αναπληρωτή του προεδρεύει 
της Επιτροπής ο εκ των εχόντων την ιδιότητα του δημοσίου υπαλλήλου 
μελών αυτής ανώτερος και επί ισοβάθμων ο υπηρετών στο Υπουργείο 
Μεταφορών και Επικοινωνιών. 

γ. Η συμμετοχή αναπληρωματικού μέλους στην Επιτροπή επιτρέπε¬ 
ται όταν απουσιάζει το τακτικό μέλος. 

δ. Ο Πρόεδρος της Επιτροπής δύναται να κατανέμει την εργασία με¬ 
ταξύ των μελών αυτής ως και να ορίζει εισηγητές εξ αυτών για τη διε- 
ρεύνηση επί μέρους θεμάτων και την κατάρτιση των πρώτων σχεδίων 
σχετικών διατάξεων οι οποίες τελικά διατυπώνονται ενώπιον της Επι¬ 
τροπής. 

ε. Σε περίπτωση διαφοράς απόψεων επί κάποιου θέματος επικρατεί η 
υπό της πλειοψηφίας εκφραζομένη, νικούσης, σε ισοψηφία, της ψήφου 
του Πρόεδρου. 

στ. Ο Γραμματέας τηρεί υπό ιδίαν αυτού ευθύνην ημερολόγιο των ερ¬ 
γασιών της Επιτροπής και φροντίζει για την καθόλα γραμματειακή εξυ¬ 
πηρέτηση της μέσω της Διεύθυνσης Νομοθετικού Συντονισμού και Κω¬ 
δικοποίησης του Υπουργείου Μεταφορών και Επικοινωνιών. 

ζ. Κάθε δεκαπενθήμερο ο Πρόεδρος της Επιτροπής μας ενημερώνει 
για την πορεία των εργασιών της. 

4. Το έργο της Επιτροπής πρέπει να τελειώσει εντός τεσσάρων (4) 
■ μηνών από τη δημοσίευση της παρούσης δια της Εφημερίδος της Κυ¬ 
βερνήσεως και να υποβληθεί σε μας πλήρες το σχέδιο του αναθεωρημέ¬ 
νου Κώδικα με την σχετική αιτιολογική έκθεση εις δεκαπλούν του ενός 
αντιγράφου τούτων υπογεγραμμένου από τον Πρόεδρο, όλων των με¬ 
λών και τον Γραμματέα της Επιτροπής. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 29 Απριλίου 1991 

Ο ΥΠΟΥΡΓΟΣ 

ΝΙΚΟΛΑΟΣ ΑΝ. ΓΚΕΛΕΣΤΑΘΗΣ 

-♦- 

Αριθ. 105130 (16) 

Καθορισμός Εκπαιδευτικού επιδόματος. 

Η ΠΡΟΕΔΡΟΣ ΤΟΤ Δ.Σ. ΤΟΤ ΟΡΓΑΝΙΣΜΟΥ ΑΠΑΣΧΟΛΗΣΗΣ 
ΕΡΓΑΤΙΚΟΥ ΔΥΝΑΜΙΚΟΥ 

Το Δ.Σ. έχοντας υπόψη: 

1. Την εισήγηση της Υπηρεσίας. 

2. Τη σύμφωνη γνώμη των μελών του, αποφασίζει: 

. Αποδεχόμενο την εισήγηση της Υπηρεσίας εγκρίνει τον καθορισμό 
του Εκπαιδευτικού επιδόματος για τους εκπαιδευόμενους στο πρό¬ 
γραμμα Ταχύρρυθμης Επαγ/κής Κατάρτισης που εφαρμόζει η Δημο¬ 
τική Επιχείρηση Ανάπτυξης του Δήμου Αργυρούπολης, για λογαριασμό 
του ΚΕΤΕΚ Καλαμακίου, στην ειδικότητα «Εκτυπωτή» στο ποσό των 
700 δρχ. ανά ημέρα εκπαίδευσης ανεξαρτήτως ηλικίας και οικογενεια¬ 
κής κατάστασης. 

Η απόφαση αυτή να δημοσιευθεί στην Εφημερίδα.της Κυβερνήσεως. 

Αθήνα, 12 Απριλίου 1991 

Η Πρόεδρος του Δ.Σ. 

ΝΙΚΗ ΤΖΑΒΕΛΛΑ 


ΔΙΟΡΘΩΣΕΙΣ ΣΦΑΛΜΑΤΩΝ 

(17) 

Στη Φ.201/1/οικ.437/12.3.91 απόφαση της Υπουργού Υγείας, 
Πρόνοιας και Κοινωνικών Ασφαλίσεων «Τροποποίηση της παρ. 2 του 
άρθρου 1 του Κανονισμού Παροχών του Κλάδου Πρόνοιας του Ταμείου 
Επικουρικής Ασφάλισης Πρόνοιας και Ασθένειας Λιμενεργατών Πει¬ 
ραιά» που δημοσιεύθηκε στο ΦΕΚ 223/12.4.1991 (τ. Β’), γίνονται οι 
παρακάτω διορθώσεις: 

α) Στο προοίμιο της απόφασης και στην παράγραφο 3 τίθεται το 
ορθό: 

«... του Π.Δ/τος 105/3.3.88 (Α,46)» αντί του εσφαλμένου: 

«... του Π.Δ/τος 104/3.3.88 (Α,46)». : 

β) Στη σελίδα 1773, στην αριστερή στήλη και στον 7ο στίχο από το 
τέλος, προστίθεται μετά τη λέξη «υπηρεσίας», η λέξη «-ασφάλισης», 
γ) Στη δεξιά στήλη της ίδιας σελίδας τίθενται τα ορθά: 

«βα) Από βασικό ποσό ενός εκατομμυρίου εβδομήντα τριών χιλιάδων 
οκτακόσιων τριάντα (1.073.830) δραχμών» και «ββ) Από προσαύξηση 
εννενήντα οκτώ χιλιάδων επτακοσίων σαράντα (98.740) δραχμών για 
κάθε πλήρες έτος πέρα από δέκα (10) έτη πραγματικής υπηρεσίας - 
ασφάλισης στο Ταμείο», αντί των εσφαλμένων: 

«βα) Από βασικό ποσό οκτακόσιων ενενήντα τεσσάρων χιλιάδων 
οκτακόσιων εξήντα (894.860) δραχμών» και «ββ) Από προσαύξηση 
ογδόντα δύο χιλιάδων διακοσίων ογδόντα (82.280) δραχμών για κάθε 
πλήρες έτος πέρα από δέκα (10) έτη πραγματικής υπηρεσίας - ασφάλι¬ 
σης στο Ταμείο». 

(Από το Υπουρ. Υγείας, Πρόνοιας και Κοιν. Ασφαλίσεων) 




'ί 

